เขียนกิตติกรรมประกาศประเภทอื่น เขียนสุนทรพจน์เพื่อขอบคุณ เขียนกิตติกรรมประกาศสำหรับผลงานทางการศึกษา
หากคุณได้ตีพิมพ์หนังสือรวบรวมบทกวี เรื่องสั้น หรือนวนิยาย เป็นเรื่องสำคัญที่คุณต้องแสดงความขอบคุณต่อนิตยสารหรือสื่อสิ่งพิมพ์ใดๆ ที่เคยให้โอกาสคุณได้เผยแพร่ผลงานต่อสาธารณชนเป็นที่แรก โดยปกติแล้ว จะสังเกตได้ว่ากิตติกรรมประกาศในหนังสือจะร่ายเรียงรายชื่อนิตยสารตามลำดับที่ผลงานเคยได้ปรากฎ ส่วนคำขอบคุณที่ค่อนข้างเป็นส่วนตัว จะตามมาหลังจากได้แสดงความขอบคุณอย่างเป็นทางการต่อสื่อสิ่งพิมพ์ต่างๆ ไปแล้ว  การขอบคุณผู้สนับสนุนทางการเงินที่ช่วยคุณตอนตีพิมพ์หนังสือนั้นสำคัญไม่ต่างจากตอนตีพิมพ์ผลงานทางการศึกษา หากคุณได้รับความช่วยเหลือด้านที่พัก เงินช่วยเหลือ หรือเงินสนับสนุนใดๆ ในขณะที่เขียนหนังสือ คุณต้องไล่เรียงรายชื่อเหล่านั้นลงในกิตติกรรมประกาศด้วย ใช้ทักษะทางการเขียนสรรค์สร้างกิตติกรรมประกาศที่เปี่ยมไปด้วยความคิดสร้างสรรค์ นักเขียนเช่น เลโมนี สนิกเก็ต นีล เกแมน เจดี ซาลินเจอร์และอื่นๆ มักจะใช้ถ้อยคำฉลาดเฉลียวหรือมักเล่าเรื่องจิกกัดตัวเองเพื่อแสดงความขอบคุณเพื่อนและเพื่อนร่วมงาน การเขียนกิตติกรรมประกาศเมื่อมีผลงานเพลงเป็นสิ่งที่เขียนสนุกที่สุดแล้วหากวงของคุณยังผลิตแผ่นเพลงออกมาขาย การเขียนแบบนี้ไม่มีอะไรต้องกังวลมากนักและโทนเสียงก็ไม่ต้องจริงจังมากก็ได้ ถือโอกาสนี้เขียนขอบคุณคนเหล่านี้ซะ   เพื่อนและครอบครั วงดนตรีอื่นๆ ที่เคยช่วยเหลือคุณ เช่น ให้ยืมอุปกรณ์หรือเครื่องดนตรี ทีมงานที่ควบคุมการอัดเสียงและคนที่ค่ายเพลง บุคคลที่เป็นแรงบันดาลใจที่ทำให้คุณสนใจดนตรี หากจู่ๆ คุณไปขอบคุณคนๆ นั้นต่อสาธารณชนด้วยเรื่องอะไรสักอย่าง คนๆ นั้นอาจจะรู้สึกอึดอัดได้ โดยเฉพาะหากถูกขอบคุณในหนังสือหรือสิ่งตีพิมพ์อื่น ดังนั้น การเขียนโน้ตขอบคุณคนเหล่านั้นเป็นการส่วนตัวก่อนอาจจะดีกว่า ในขณะเขียนโน้ต คุณจะเขียนยาวเท่าไหร่ก็ได้แล้วค่อยมาย่อให้สั้นลงเมื่อถึงเวลาตีพิมพ์หรืออ่านออกเสียงเมื่อจะพูดต่อหน้าสาธารณชน ในจดหมายที่จะส่งให้คนที่คุณจะขอบคุณ​ อธิบายความต้องการที่จะขอบคุณของคุณต่อคนเหล่านั้น และบอกเล่าถึงผลงานตีพิมพ์หรืองานที่คุณจะถือโอกาสเอ่ยขอบคุณพวกเขา แสดงความซาบซึ้งต่อความช่วยเหลือที่คุณเคยได้รับ และเชิญชวนให้คนเหล่านั้นพิจารณากิตติกรรมประกาศของคุณว่าใช้ได้หรือไม่ โดยปกติแล้วคนพวกนั้นจะเป็นปลื้มเลยล่ะ คงจะแปลกพิลึกหากคุณดันสะกดชื่อบุคคลสำคัญที่มีส่วนในความสำเร็จของคุณผิด หรือออกเสียงชื่อมูลนิธิที่ช่วยเหลือคุณผิด กิตติกรรมประกาศเป็นงานเขียนชิ้นสำคัญ ดังนั้นใส่ใจทบทวนและตรวจทานให้ดีไม่แพ้งานชิ้นอื่นนะ หากคุณได้ขึ้นเวทีเพราะชนะรางวัลอะไรสักอย่างหรือได้รับความสนใจจากผู้คนมากมายที่อยู่ในห้อง คุณคงอยากจะกล่าวขอบคุณบุคคลสำคัญที่ได้มีส่วนร่วมในความสำเร็จของคุณ อย่างไรก็ตาม คุณต้องจำไว้เสมอว่ายังมีผู้ฟังหลายคนที่จดจ่อรอคุณพูด แต่ไม่ได้อยากจะฟังคุณไล่เรียงรายชื่อตามตัวอักษรของคนที่พวกเขาไม่ได้รู้จัก พยายามพูดให้กระชับและอ่อนน้อมถ่อมตนเข้าไว้ ในขณะกล่าวสุนทรพจน์เพื่อขอบคุณ บางคนที่อยู่ ณ​ ที่นั้นอาจจะได้มีส่วนสำคัญเป็นอย่างยิ่งในความสำเร็จนี้ของคุณ ในขณะที่บางคนอาจจะไม่ได้อยู่ด้วย หากคุณมีเวลาจำกัด คุณควรให้ความสำคัญกับการขอบคุณคนที่อยู่ที่นั้นก่อน เพราะการขอบคุณคนเหล่านั้นเป็นเรื่องที่สำคัญและจะสร้างความซาบซึ้งใจได้มากกว่า การเล่าเรื่องที่เกี่ยวข้องกับความสำเร็จที่คุณได้รับก็เป็นความคิดที่ไม่เลว แต่อย่าเล่าเรื่องยาวๆ ของทุกคนที่คุณอยากจะขอบคุณก็แล้วกัน เลือกเรื่องที่เหมาะสมและเกี่ยวข้องกับคนที่อยู่ ณ ที่นั้นมากกว่า เรื่องราวจะได้มีความหมายและสนับสนุนช่วงเวลาบนเวทีของคุณได้อย่างมีประสิทธิภาพ คุณอาจจะอยากสร้างบรรยากาศให้สนุกสนานขึ้นด้วยการปล่อยมุกฮาๆ หรือด้วยการเล่นมุกตลกใส่คนอื่นๆ ณ ที่นั้น หากคุณเป็นนักแสดงตลกที่เปี่ยมพรสวรรค์ เรื่องนี้ก็พอจะเป็นไปได้อยู่ แต่การใช้ความจริงใจและรักษาความกระชับบนเวทีอาจจะเป็นเรื่องที่ปลอดภัยว่า คำขอบคุณที่จริงใจนั้นน่าฟังกว่าการเล่นมุกเสียดสีคนอื่นเป็นไหนๆ สุนทรพจน์ขณะรับรางวัลบุคคลแห่งปีของไมเคิล จอร์แดนนั้นได้รับการวิพากษ์วิจารณ์อย่างกว้างขวาง ว่าใช้โทนเสียงได้ไม่เหมาะสมและเต็มไปด้วยความอาฆาตมาดร้าย เพราะเขาเอาแต่พูดจาดูหมิ่นคู่แข่งในอดีตจนกลายเป็นตราบาปในช่วงชีวิตอันรุ่งเรืองของตัวเขา อย่าปล่อยให้เหตุการณ์เช่นนี้เกิดขึ้นกับคุณล่ะ การเขียนกิตติกรรมประกาศไว้ที่หน้าสุดท้ายของวิทยานิพนธ์หรือปริญญานิพนธ์นั้น เป็นเรื่องที่ทำกันอย่างแพร่หลาย ถึงอย่างนั้นการเขียนขอบคุณ ซึ่งถือเป็นเรื่องค่อนข้างส่วนตัวไว้ส่วนท้ายของโครงการที่ค่อนข้างดูเป็นเรื่องเฉพาะทางนั้น ก็เป็นอะไรที่เขียนไม่ได้ง่ายๆ คงจะดูแปลกพิลึกหากคุณลงท้ายงานวิจัยเรื่องวิวัฒนาการของมะเร็งด้วยการเขียนขอบคุณไปว่า “ขอขอบคุณร้านดีนัตส์ที่กรุณาส่งวาฟเฟิลอร่อยๆ มาให้ถึงห้องทดลองวันนั้น” คุณต้องเขียนหน้ากิตติกรรมประกาศให้ดูเป็นทางการและกระชับ แต่ก็ขอบคุณบรรดาคนที่คอยช่วยเหลือคุณอย่างเป็นการเฉพาะเจาะจงด้วย  คุณอาจจะเขียนหน้ากิตติกรรมประกาศโดยไล่เรียงรายชื่อลงมาหรือจะเขียนเป็นย่อหน้าเป็นเรื่องเป็นราวก็ได้ โดยคุณอาจจะเขียนไปว่า "ผมขอขอบคุณศาสตราจารย์เฮนเดอร์สัน ด็อกเตอร์แมทธิว ฯลฯ" แล้วไล่เรียงรายชื่อลงมาจนครบ การเอ่ยถึงแต่ละคนและเขียนขอบคุณเป็นการเฉพาะก็เป็นเรื่องที่ทำได้เช่นกัน เช่น "ผมขอขอบคุณศาสตราจารย์เฮนเดอร์สันที่ได้ให้คำแนะนำอันหลักแหลมและให้กำลังใจผมตลอดการทำโครงการนี้ เช่นเดียวกับด็อกเตอร์แมทธิวที่ได้ช่วยดูแลผมในห้องทดลองอย่างดีที่สุด" บางคนอาจจะรู้สึกไม่สบายใจที่ต้องเน้นว่าคนนั้นคนนี้ช่วยมากกว่าอีกคน หากคุณรู้สึกเช่นนั้นก็เขียนกิตติกรรมประกาศโดยไล่เรียงชื่อลงมาตามลำดับตัวอักษรก็ได้ โดยปกติแล้ว คนสำคัญที่สุดที่คุณควรจะขอบคุณก็คือ อาจารย์ที่ปรึกษาวิทยานิพนธ์หรืออาจารย์ที่รับผิดชอบหลักในการดูแลโครงการของคุณ จากนั้นจึงขอบคุณสมาชิกคณะกรรมการพิจารณาวิทยานิพนธ์ และนักวิชาการที่คอยช่วยกำกับดูแลและเกี่ยวข้องกับโครงการของคุณโดยตรง จริงๆ แล้ว การคิดถึงคนที่ต้องขอบคุณเป็นกลุ่มๆ หรือจะลองถึงขั้นเขียนขอบคุณต่อกลุ่มใดกลุ่มหนึ่งด้วยประโยคเดียวก็ทำได้เช่นกัน  เช่น "ผมขอขอบคุณด็อกเตอร์สตีเว่น ด็อกเตอร์สมิธ และศาสตราจารย์เคลมอนส์ที่ได้ช่วยเหลือผมอย่างสุดความสามารถในกระบวนการทำวิทยานิพนธ์ฉบับนี้" โดยคนเหล่านี้อาจจะเป็นผู้ช่วยในห้องวิจัย หรือใครก็ตามที่ช่วยคุณตอนเรียนในห้องเรียนหรือมีส่วนร่วมกับโครงการนี้ในทางใดทางหนึ่ง คุณยังสามารถขอบคุณเพื่อนร่วมห้องเรียนคนอื่นๆ ที่คุณรู้สึกว่าได้มีส่วนช่วยในโครงการนี้โดยตรงได้ในส่วนนี้ด้วยเช่นกัน หากโครงการของคุณได้รับเงินสนับสนุนจากมูลนิธิหรือกลุ่มวิจัย ไม่ว่าจะเป็นเงินช่วยเหลือ ทุนสมาพันธ์ หรือทุนการศึกษา นี่อาจถึงเวลาที่คุณจะกล่าวขอบคุณมูลนิธิหรือองค์กรเหล่านั้น ด้วยการเอ่ยชื่อและไล่เรียงชื่อคนที่คุณรู้จักเป็นการส่วนตัวในกลุ่มองค์กรนั้นๆ ออกมา หากทุนการศึกษาระดับมหาวิทยาลัยของคุณได้รับการสนับสนุนจากสมาพันธ์หรือกลุ่มองค์กรให้ทุนการศึกษาใดๆ คุณควรจะเอ่ยชื่อองค์กรเหล่านั้นที่ส่วนนี้ "โครงการนี้จะประสบความสำเร็จไม่ได้เลยหากปราศจากการสนับสนุนจากมูลนิธิแคทเธอรีน จี แคทเธอรีน รวมไปถึงทุนช่วยเหลือจากบริษัทเนยถั่วรีซและกลุ่มกุกเกนไฮม์" หลายคนเอ่ยขอบคุณพ่อแม่ เช่นเดียวกับเพื่อน คนรักหรือคนรู้จักต่างๆ ที่ได้มีส่วนร่วมคอยให้กำลังใจจนกระทั่งโครงการที่คุณรับผิดชอบสำเร็จลุล่วงไปด้วยดี คุณอาจจะไม่ต้องถึงขั้นขอบคุณเลยเถิดไปถึงสมาชิกทีมบาสเก็ตบอลของโรงเรียนสมัยประถม เว้นเสียแต่ว่าประสบการณ์ที่คุณได้รับนั้นมีส่วนสำคัญต่อการศึกษาของคุณทางใดทางหนึ่ง  พึงระลึกไว้ว่ามิตรภาพและความรักนั้นอาจเปลี่ยนแปลงไปได้เมื่อเวลาผ่านไป ดังนั้นน่าจะดีกว่าหากคุณเว้นจากการพร่ำเพ้อถึงความรักอันหวานเลี่ยน หรือป่าวประกาศความรักลงบนหน้ากิตติกรรมประกาศ คุณจะได้ไม่ต้องมาเสียใจทีหลังตอนเห็นหากทุกสิ่งไม่เป็นดังหวัง โดยปกติแล้ว คุณควรจะหลีกเลี่ยงไม่เขียนถึงเรื่องราวหรือตลกที่เข้าใจกันเฉพาะกลุ่มลงบนหน้ากิตติกรรมประกาศที่เกี่ยวข้องกับการศึกษา หากคุณอยากจะเอ่ยถึงเรื่องตลกๆ ที่เกิดขึ้นระหว่างการทำการทดลอง คุณอาจจะเขียนไปว่า "ขอบคุณโจและแคทเธอรีนสำหรับมิตรภาพที่มอบให้ระหว่างอยู่ในห้องทดลอง" แทนที่จะบอกว่า "ขอบคุณโจและแคทเธอรีนที่จุ่มสไลด์ของผมลงเจลลี่ตอนผมเมาค้าง”
พยายามใช้ความคิดสร้างสรรค์เมื่อต้องเขียนกิตติกรรมประกาศให้วรรณกรรมของตัวเอง. เอ่ยขอบใจเพื่อนเมื่อคุณได้ออกอัลบั้ม. เขียนโน้ตส่วนตัวไปขออนุญาตขอบคุณคนเหล่านั้นต่อสาธารณชน. ตรวจสอบรายชื่อ ตรวจคำที่ใช้และตรวจการสะกดคำและการออกเสียงของตัวเองซ้ำ. พยายามเขียนให้ไม่ยาวเกินหนึ่งหรือสองนาทีเป็นอย่างมาก. ให้ความสำคัญกับการขอบคุณคนที่อยู่ ณ ที่นั้นก่อน. เล่าเรื่องสั้นๆ เพื่อขอบคุณบรรดาคนสำคัญ. จริงใจมากกว่าตั้งใจฮา. เลือกใช้โทนเสียงและรูปแบบที่เหมาะสม. เขียนขอบคุณจากอาจารย์ตามลำดับความสำคัญ. ไล่เรียงคนที่ช่วยเหลือ. เอ่ยถึงความสนับสนุนทางการเงินที่คุณอาจจะได้รับมา. ใส่คำขอบคุณที่เป็นเรื่องส่วนตัวต่อผู้สนับสนุนและให้กำลังใจไว้หลังสุด.
https://www.wikihow.com/Write-Acknowledgements https://www.wikihow.com/Write-Acknowledgements https://www.wikihow.com/Write-Acknowledgements
Writing Other Acknowledgements Writing a Thank-You Speech Writing Academic Acknowledgements